هونه‌رمه‌ند‌ رووژهه‌ڵات‌ كوردستان هانی وه‌ گوڤار سڤیل وتگه‌ ك‌ به‌ش دو ئه‌لبوم، گورانی ئاماده‌ ديرێ‌، وه‌لێ جارێ‌ نازانێ مه‌ردم چ جوورە كاركردنێگ پەسه‌ن كه‌ن.
هانی‌ ئويشێ، من تائيسه‌يش وەدروسی نه‌فامستمه‌ ك مه‌ردم چ جوورە كاركردنێگ پەسه‌ن كه‌ن، ئەوانەگ له‌گوزه‌يشته‌ ئه‌نجامياندامە تەنیا جوور تاقیه‌وكردنێگ بوينە.
له‌باره‌ی وه‌خت ئاماده‌كردن ئه‌لبوم نوو‌،‌ هانی ئويشێ "من خوازم ئسراحەت بكەم، ئمجا تويه‌نم هویره‌وبكەم و بڕیاربيەم چه‌ بكەم، گرنگە ئسراحەتەگەم لەكوردستان، لەناو مه‌ردمه‌گه‌ێ خوه‌م بوود ئه‌ڕا ئەوەگ وەخاسی له‌لێیان بفامم و كارەيل هونەری كوردستان بوینم، چوينكە وه‌ختی من تيه‌مه‌و ئه‌ڕا كوردستان نيه‌ڕه‌سم گشت چشتێگ بفامم، هاتمەسە بان ئەو باوه‌ڕە ك سەد لەسەد هه‌وه‌جه‌ وەوە ديرم لەكوردستان بمێنمەو".
ا. ج
